text:  Pokračovanie pekne od štúdiovej komisie. Zn. Dochádzajú nám nápady, vkus a súdnosť. Všivavosť, doslova. ;-) A film sa stáva ešte horším, keď si uvedomíte, že chuderu Ripleyovú opäť privliekli medzi živých v nasledujúcom filme, hoci tu v závere skočí hlavičku do vysokej pece, aj s Gigerovým usmiato zuby ceriacim prevítom. Ak ani tento diel nepresvedčil poniektorých divákov už pred štvrťstoročím, že Votrelec nikdy nemal byť umelo natiahnutý na sériu, tak im ozaj niet pomoci. Efekty a práca s kamerou jakž-takž, márna snaha o avantgardu tu podľa mňa začala pôsobiť zastarane omnoho rýchlejšie, než pôvodný film (ktorý na rozdiel od tohto pôsobí presvedčivo a sugestívne aj po 40 rokoch). Niekedy mi vŕta v hlave, či nemali dať Wardovmu scenáru s vesmírnymi mníchmi šancu. Bola by to v tom prípade aspoň ako-tak zaujímavá trilógia a tam to aj mohlo navždy skončiť, hoci aj za cenu dvoch zbytočných pokračovaní pôvodného filmu. Ale nie. Fandovia slintali ďalej a tak tu dnes máme už nehoráznych 7 pokračovaní, spinoffov, predkračovaní a čoskoro určite aj termofórov pre starú mamu "značky" Votrelec. Sodoma-Gomora, Cecilko. //// Zaujímavé komentáre: e-pilot, numi, marek1991
item_title: Vetřelec ³
item_directors: David Fincher
item_screenwriters: David Giler Walter Hill Larry Ferguson
item_cast: Sigourney Weaver Charles S. Dutton Charles Dance Paul McGann Brian Glover Ralph Brown Danny Webb Holt McCallany Lance Henriksen Christopher Fairbank Leon Herbert Vincenzo Nicoli Pete Postlethwaite Clive Mantle Peter Guinness Deobia Oparei Phil Davis Hi Ching Tom Woodruff Jr. Paul Brennen Christopher John Fields